Onthou julle die dae toe dit die gebruik was om jou bure te waarsku dat jy ’n partytjie beplan? Waar gepas het jy hulle natuurlik saamgenooi. Maar as daar hoegenaamd ’n kans was dat jou partytjiegeraas oor die grasperke en vibracrete-mure gaan rol en jou jou buurman se gramskap op die hals haal, het jy hom vooraf laat weet, minstens via ’n nota in die posbus, en verkieslik vergesel van ’n bottel wyn.